Hishammuddin Tun Hussein - Wikipedia

# Hishammuddin Tun Hussein

### Dari Wikipedia Bahasa Melayu, ensiklopedia bebas.

YB Datuk Hishammuddin Tun Hussein

Datuk Seri Hishammuddin Tun Hussein merupakan Menteri Pelajaran Malaysia terkini dan Ketua Pemuda UMNO (2000-2003).

Y.B. Dato' Sri Hishammuddin bin Tun Hussein telah dilahirkan di Kuala Lumpur pada 5 Ogos 1961. Mendapat pendidikan awal di Sek. Ren. St. John's Kuala Lumpur dan Kolej Melayu Kuala Kangsar.

Y.B. Dato' Sri seterusnya melanjutkan pengajian ke University of Wales, Aberystwyth, United Kingdom dan dianugerahkan Ijazah Undang-Undang (LLB Hons) pada tahun 1984. Beliau kemudiannya melanjutkan pengajian ke peringkat Ijazah Sarjana dan memperolehi LL.M (London) dalam bidang Undang-Undang Komersil dan Korporat daripada London School of Economics, United Kingdom.

Y.B. Dato' Sri merupakan ahli UMNO Cawangan Sri Tambak, Sembrong, Johor. Beliau kini juga memegang jawatan Ketua UMNO Bahagian Sembrong, Ketua Pemuda UMNO Malaysia Ketua Pemuda Barisan Nasional Malaysia. Selain itu, Y.B. Dato' Sri turut dilantik sebagi Ahli Jawatankuasa Pengurusan dan Disiplin UMNO Malaysia dan Ahli Jawatankuasa Biro UMNO Malaysia.

Y.B. Dato' Sri pernah juga dilantik sebagai Ketua Pemuda UMNO Johor, Ketua Pemuda UMNO Bahagian Ledang, Ketua Pemuda UMNO Bahagian Tenggara dan Ketua UMNO Bahagian Tenggara. Karier Y.B. Dato' Sri sebagai wakil rakyat bermula apabila beliau bertanding di kerusi Parlimen Tenggara pada piliha raya umum tahun 1995. Pada tahun 1999, iaitu pilihanraya berikutnya, beliau telah berjaya mengekalkan kerusi parlimen tersebut.

Walau bagaimanapun, kesan daripada persempadanan semula yang dilakukan oleh Suruhanjaya Pilihanraya (SPR), YB. Dato Sri telah bertukar ke kawasan baru, iaitu Parlimen Sembrong pada pilihan raya ke-11 yang lalu. Beliau menewaskan calon PAS, Onn Jaafar dengan majoriti 16,978 undi.

Sebagai seorang wakil rakyat, Y.B. Dato' Sri bertekad untuk membangunkan kawasan Parlimen Sembrong ke arah cemerlang, gemilang dan terbilang.

Sejak menjadi Ahli Parlimen, YB. Dato Sri telah berkhidmat di pelbagai kementerian. Pada tahun 1995, beliau telah dilantik sebagai Setiausaha Parlimen Kementerian Perdagangan Antarabangsa dan Industri. Beliau kemudian dilantik sebagai Timbalan Menteri Perusahaan Utama pada tahun 1997. Sejak tahun 1999 hingga 2004 pula, beliau telah memegang jawatan sebagai Menteri Belia dan Sukan. Kini, setelah tamat pilihan raya 2004, beliau mempunyai tanggungjawab sebagai Menteri Pelajaran.

Y.B. Dato' Sri Hishammuddin bin Tun Hussein telah mendirikan rumahtangga dengan Datin Sri Marsila Tengku Abdullah dan dikurniakan empat orang cahaya mata. Beliau meminati sukan taekwando.

Berhubung dengan satu kejadian serbuan JAWI di Zouk Club tahun 2005, Datuk Seri Hishammuddin telah menggesa kuasa "Jabatan Agama Islam Wilayah Persekutuan (Jawi)" dipertimbangkan kembali kearah mengurangkan kuasa mereka.

## [Sunting] Lihat Juga

- Datuk Jaafar bin Haji Muhammad (Moyang)
- Dato' Onn Jaafar (Datuk)
- Allahyaraham Tun Hussein bin Dato' Onn (Bapa)

## [Sunting] Alamat

YB Datuk Hishammuddin Tun Hussein
Kementerian Pelajaran
Paras 7, Blok 'J' Selatan
Pusat Bandar Damansara
Damansara Heights
50604 Kuala Lumpur.
Tel : 03-20956812 (PA)/3107
Fax : 03- 20955305

## [Sunting] Jawatan

- Ketua Pemuda UMNO (2000-2003)

  Lihat juga (Senarai Majlis Tertinggi UMNO 2000-2003

## [Sunting] Pautan luar

- http://pmr.penerangan.gov.my/custom.cfm?name=lihatbiodatadetail.cfm&id=31
- http://thestar.com.my/news/archives/story.asp?ppath=%5C2005%5C2%5C6&file=/2005/2/6/nation/10104124&sec=nation
- (Melayu) http://www.umno-online.com/

Diperolehi daripada "http://ms.wikipedia.org../../../h/i/s/Hishammuddin_Tun_Hussein_8002.html"

Kategori: Ahli politik Malaysia | Melayu Turki

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- English